  Удмуртиысь тазалыкез утёнъя министерстволэн пресс-службаез Анжелика Тихонова корреспондент Сьӧлта ёросысь Узя черкогуртын фельдшер-акушер пунктэз рос-прос тупатъязы. Юрт 1970-тӥ аръёсы пуктэмын но вазен выльдэмез кулэ каре вал ини. Со сярысь элькунысь тазалыкез утёнъя министерстволэн пресс-службаез ивортӥз. «Узяысь фельдшер-акушер пунктын вить гуртъёсын улӥсьёс эскерисько, со 493 адями, пӧлазы 118 пиналъёс. Соин ик, валамон, ми туж шумпотӥськом ужбергатӥсьёслэн юрттэмзылы луыса ужан тӥрлыкез воштыны, со сяна, пинь эмъян висъет радъяны луиз шуыса. Али солы лицензи басьтон ужъёс мыно, нош матысь дыре калыкез эмъялозы ни»Алексей Иванов, Сьӧлта ёрос эмъюртысь валтӥсь эмчи Выль ужан тӥрлык сяна, ужъюртэ выль мебель басьтӥзы. Лэсьтӥськисьёс ву но электрокужым вуттӥсь сӧзнэтъёссэ, канализацизэ воштӥзы, борддоръёссэ но липетсэ выльдӥзы, выль ӧсъёс, выль корказь пуктӥзы. Ужъёсты быдэстыны 5 миллион манетлэсь трос коньдон кутӥзы. Тодэ вайытом, 2022-тӥ арын Узяын «Деревня будущего» ӵектосэз улонэ пыӵатозы. Со улсын фельдшер-акушер пунктэз эшшо выльдозы: цифра амалэн ужанэ выжтозы – кема кыстӥськись (хронической) висёнъёсын курадӟисьёсын кыдёкысен кусын возён сервис пуктозы, электрон картаос но ивортодэтъя сӧзнэт кылдытозы. Тегъёс: Тазалык Удмуртия лэсьтськон Сьӧлта  